Diari Oficial de la Generalitat Valenciana


Sumari del DOGV 1776, del 06-05-1992 (1992/824674)

DECRET 61/1992, de 13 d'abril, del Govern Valencià, pel qual regula l'elaboració del Pla de Transport Metropolità de l'Àrea de València i estableix mesures per assegurar-ne el compliment.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/04/13/61/dof/vci/html**

### Dades del document

Número de DOGV
:   1776

Data del DOGV
:   06-05-1992

Secció del DOGV
:   DISPOSICIONS GENERALS

Número del document
:   1992/824674


Data del document
:   13-04-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 61/1992, de 13 d'abril, del Govern Valencià, pel qual regula l'elaboració del Pla de Transport Metropolità de l'Area de València i estableix mesures per assegurar-ne el compliment.  
La Llei de la Generalitat Valenciana 1/1991, de 14 de febrer, d'Ordenació del Transport Metropolità de l?Arca de València, estableix les previsions necessàries per a organitzar el funcionament dels serveis de transport públic de viatgers com a sistema integrat, amb la qual cosa s'aspira a donar resposta adequada al dret dels ciutadans a la mobilitat en l?àrea metropolitana de València.  
El Pla de Transport Metropolità és l?instrument que ha previst el legislador per vertebrar l?organització funcional del sistema de transport, a les previsions del qual, segons la llei, queda sotmesa l'actuació de les administracions públiques titulars de serveis d'interès metropolità, les quals col·laboren en l?elaboració a través de la plataforma participativa que constitueix la Comissió del Pla de Transport, alhora que els incumbeix l'execució del pla, del qual és garant últim el Govern Valencià, com a òrgan executiu superior de la comunitat autònoma.,  
El Pla de Transport Metropolità s'erigeix, per virtut de la llei, en norma quadre de la situació del transport metropolità de l'àrea de València, cosa que fa necessari preveure, alhora, fórmules operatives per a evitar el desfasanient de les explotacions, abans de produir-se les revisions periòdiques del pla.  
Aquest decret desplega la llei quant al procediment d'elaboració del pla, i estableix, de conformitat amb aquella, les mesures conduents a assegurar que, durant el període d'elaboració, no es consoliden situacions que n'entrebanquen l'operativitat consegüent; estableix així mateix mesures conduents a assegurar una resposta urgent a la situació canviant de la demanda, la qual cosa s'articula a través d'un sistema d'autoritzacions provisionals atorgades pel conseller del ram, amb l'informe previ de la Comissió del Pla.  
En el mateix sentit, el decret preveu que, amb la flexibilitat necessària, puguen modificar-se els programes d'actuació de les empreses prestatàries de serveis de transport d'interès metropolità, i n'asseguren la concordança amb les prescripcions del Pla de Transport, per a la qual cosa cal·la intervenció de la comissió com a òrgan d'elaboració del pla.  
Finalment, el decret desplega les previsions de la Llei referents a l'adopció de mesures conduents a l'execució del pla per les administracions responsables dels serveis, amb les garanties que preveu l'ordenament jurídic.  
En conseqüència, en aplicació del que estableix la disposició final primera, número 2, de la Llei de la Generalitat Valenciana 1/1991, de 14 de febrer, a proposta del Conseller d'Obres Públiques, Urbanisme i Transports i amb la deliberació prèvia del Govern Valencià, en la reunió del dia 13 d'abril de 1992,  
DECRETE  
CAPITOL I  
Del procediment d'elaboració del Pla de Transport Metropolità de l'àrea de València i de la modificació parcial  
Article primer  
El Pla de Transport Metropolità de l'àrea de València s'elaborarà en la forma que determinen els articles següents, amb els objectius i les prescripcions que determinen l'article 6 i els concordants de la Llei de la Generalitat Valenciana 1/1991, de 14 de febrer, d'Ordenació del Transport Metropolità de l'àrea de valència.  
Article segon  
1. La Conselleria d'Obres Públiques, Urbanisme i Transports de la Generalitat Valenciana, a través de la Direcció General de Transports, amb la col·laboració que calga de les administracions locals i de les empreses públiques de transport, elaborarà l'avantprojecte del Pla de Transport Metropolità de l'àrea de València que, després d'ultimat, es trametrà a la Comissió del Pla per a l'examen i la modificació, si escau, i la tramitació ulterior.  
2. La Comissió del Pla, a través de la Secretaria General, sotmetrà l'avantprojecte del pla al tràmit d'informació pública durant el termini d'un mes, mitjançant anunci en el Diari Oficial de la Generalitat Valenciana i en un periòdic de gran tiratge de la ciutat de València, durant el qual la documentació de l'avantprojecte podrà ser examinada en les oficines d'aquesta Secretaria General.  
A la informació pública es convocaran expressament el Consell Metropolità de l'Horta, la Diputació Províncial de València, l'ajuntament de València i la resta d'ajuntaments afectats, l'òrgan territorial competent del Ministeri d'Obres Públiques i Transports, les empreses de transport els serveis de les quals resulten afectats, els sindicats de major implantació en el ram, les associacions d'usuaris i les cambres de comerç.  
3. Simultàniament al tràmit d'informació pública, la Comissió del Pla sol·licitarà, durant un mes, l'informe dels departaments corresponents de la Generalitat Valenciana, per a valorar l'impacte del planejament en les infrastructures i equipaments, i també la coordinació de l'ordenació urbanística amb el Pla de Transport. En el mateix sentit, se sol·licitarà l'informe del Consell Metropolità de l'Horta.  
4. Després d'ultimats els tràmits precedents, la presidència de la Comissió del Pla disposarà la constitució de la ponència que haurà demetre informe sobre l'avantprojecte del Pla de Transport Metropolità. La comissió, a través del president, podrà sol·licitar a la Direcció General de Transports de la Generalitat Valenciana, al Consell Metropolità de l?Horta, a l'Ajuntament de València i a la resta d'administracions locals afectades la col·laboració tècnica i administrativa que resulte necessària per a l?informe del pla.  
5. Les prescripcions que s'hagen d'establir relatives als serveis de transport ferroviari prestas a través de RENFE s'ajustaran al que disposa el conveni de cooperació que, si escau, s'haurà establert entre la Generalitat Valenciana i l?entitat ferroviària estatal.  
6. Després d'elaborada la proposta d'aprovació del projecte del pla, el Conseller d'Obres Públiques, Urbanisme i Transports de la Generalitat Valenciana, en un termini no superior a un mes des de la recepció de la proposta, hi donarà la conformitat o formularà les objeccions que corresponguen, i sotmetrà tot seguit el projecte a l'aprovació del Govern Valencià, la resolució del qual es publicarà en el Diari Oficial de la Generalitat Valenciana.  
Article tercer  
1. S'atribueix al Conseller d'Obres Públiques, Urbanisme i Transports la facultat de subscriure, en nom i representació de la Generalitat Valenciana, amb l?informe previ de la Comissió Executiva de la Comissió del Pla, els convenis i acords de cooperació que s'hagen d'establir amb l'administració de l?Estat, altres administracions públiques, i també amb entitats i empreses públiques, i els consegüents contractes/programa, per al finançament dels serveis d'interès metropolità. Els convenis i acords de cooperació els autoritzarà o ratificarà el Govern Valencià.  
2. Els contractes/programa que s'haguessen de subscriure entre les administracions titulars dels serveis i les empreses prestatàries, per a l'explotació dels serveis d'interès metropolità, requeriran l'informe previ de la Comissió Executiva de la Comissió del Pla, en el qual es constate la conformitat amb el Pla de Transport.  
Article quart  
1. De conformitat amb l'article 7.3 de la Llei de la Generalitat Valenciana 1/1991, de 14 de febrer, la durada del pla serà com a mínim de quatre anys, i es podrà revisar anualment en forma parcial si s'observen els tràmits essencials del procediment establert per a l'aprovació.  
2. Les prescripcions que estableix el pla per a l'actuació de les empreses públiques i privades respecte de la prestació de serveis de transport metropolità podran actualitzar-se abans de les revisions anuals del pla, mitjançant resolució del Director General de Transports, i després que la Comissió Executiva de la Comissió del Pla declare que no afecten substancialment el Pla de Transport.  
Les actualitzacions a què fa referència el paràgraf anterior s'hauran d'integrar en el Pla de Transport Metropolità en aprovar-ne el Govern Valencià la revisió anual.  
3. Quan, sense afectar els programes d'actuació de les empreses públiques i privades, els programes d'explotació d'aquestes haguessen d'adequar-se eventualment a les necessitats de la demanda, l?empresa, a través de l'administració responsable del servei, ho posarà en coneixement de la comissió executiva de la Comissió del Pla i manifestarà la data a partir de la qual s'establiran les variacions. La comissió, això no obstant, mitjançant un acord motivat, podrà suspendre la modificació de les prescripcions del programa d'explotació quan en verifique la discordança amb els programes del pla.  
CAPITOL II   
De les mesures cautelars per a assegurar   
l'eficàcia del Pla de Transport Metropolità  
Article cinquè  
1. En el supòsit que no s'hagués aprovat el Pla de Transport Metropolità, si alguna de les administracions competents per raó de la matèria projectés l'establiment d'un servei de transport en l'àmbit territorial definit en l'article 2n. de la Llei de la Generalitat Valenciana 1/1991, de 14 de febrer, l'administració responsable ho posarà en coneixement de la Comissió Executiva de la Comissió del Pla perquè, amb la seua conformitat, puguen iniciar-se els tràmits conduents a l'establiment del servei. Amb aquesta finalitat, la comissió, a través del president, podrà imposar a l'administració responsable prescripcions que asseguren la coordinació del servei que s'hagués d'establir amb la resta de mitjans de transport que s'han d'incorporar al transport metropolità.  
2. La Direcció General de Transports de la Generalitat Valenciana i els ens locals responsables dels serveis de transport d'interès metropolità hauran, en tot cas, de posar en coneixement de la Comissió Executiva de la Comissió del Pla els projectes d'establiment dels serveis i de les instal·lacions de transport de la seua competència, siga quina siga la forma de gestió, a fi que la Comissió Executiva en verifique la repercussió en el funcionament harmònic del sistema de transport i requeresca d'aquestes administracions l'adopció de les mesures i prescripcions tècniques i administratives que, si escau, s'estimen oportunes.  
Article sisè  
1. Com a norma general, abans de l'aprovació del Pla de Transport Metropolità no podran modificar-se les condicions essencials de les concessions administratives d'ús general, ni de les autoritzacions d'ús especial de serveis de transport de viatgers per carretera prestats íntegrament en l'àmbit territorial del pla.  
La mateixa norma regirà respecte de la modificació de les condicions essencials de les expedicions parcials de serveis d'abast superior, desplegades íntegrament en l'àmbit territorial del pla.  
2. Quan es tracte de l'establiment de serveis de nova creació, ja siguen de transport per carretera o de transport urbà, que puguen afectar l'elaboració del Pla de Transport Metropolità, es requerirà la declaració prèvia que no pertorbe l'elaboració del pla, emesa per la Comissió Executiva de la Comissió del Pla.  
Article setè  
1. No obstant el que estableix l'apartat 1 de l'article anterior, en casos de necessitat urgent, el Conseller d'Obres Públiques, Urbanisme i Transports de la Generalitat Valenciana podrà autoritzar, provisionalment i en forma motivada, la modificació de les condicions essencials de les concessions i autoritzacions de transport per carretera, amb l'informe previ emès, en un termini no superior a un mes, per la Comissió Executiva de la Comissió del Pla.  
Aquestes autoritzacions provisionals s'integraran en el pla si són conformes amb les previsions d'aquest.  
Article vuitè  
La Comissió Executiva de la Comissió del Pla, a través del president, proposarà al Govern Valencià l'adopció de totes les mesures cautelars que s'estimen necessàries per a assegurar, durant l'elaboració del pla, l'explotació coordinada dels serveis d'interès metropolità i la polititza d'integració de tarifes.  
CAPITOL III  
De l'execució del pla de les actuacions   
per a assegurar-ne el compliment  
Article novè  
1. El pla s'ha de complir obligatòriament i vincula les administracions titulars dels serveis, amb absoluta independència de la posició que adopten durant el procés d'elaboració o posteriorment.  
2. Si, després d'aprovat el Pla de Transport Metropolità, alguna de les administracions públiques responsables dels serveis incompleix les prescripcions que d'acord amb aquest ha de complir, la Comissió del Pla, a través del president, requerirà raonadament a l'administració responsable que en el termini que es determine, mai no inferior a un mes, adopte les mesures conduents al compliment del pla.  
3; En cas que el requeriment del president de la comissió no tingués efecte, després d'oïda la Comissió Executiva de la Comissió del Pla, aquell donarà compte del que ha succeït al Govern Valencià, el qual, en aplicació de l'article 13.3 de la Llei de la Generalitat Valenciana 1/1991, de 14 de febrer, adoptarà les mesures conduents a fer complir les prescripcions del pla.  
4. En cas d'incompliment de les previsions econòmiques que estableix el pla, el Govern Valencià adoptarà les mesures necessàries per aassegurar el compliment de les obligacions a costa i en substitució de l'administració responsable, cosa que posarà en coneixement de les Corts Valencianes, i proposarà l'adopció de les mesures legislatives que s'estimen necessàries.  
5. Les qüestions que puguen suscitar-se en relació amb les prestacions ferroviàries de RENFE incorporades al sistema de transport metropolità, si no poden ser resoltes al si de la Comissió Executiva de la Comissió del Pla el seu president les traslladarà al Govern Valencià per a la resolució que escaiga, de conformitat amb l'article 33.8 de l'Estatut d?autonomia.  
D'aquesta tramesa es donarà compte al ple de la Comissió del Pla.  
Article deu  
Sense perjudici del que estableix l'article anterior, i de conformitat amb el que estableix l'article 66 de la Llei 7/1985, de 2 d'abril, reguladora de les Bases de Règim Local, els actes i acords de les entitats locals que menyscaben competències de la Comissió del Pla o del Govern Valencià, interferesquen l'exercici d'aquestes o excedesquen de les seues facultats, podran ser impugnats directament pel Govern Valencià, en el termini de quinze dies, sense necessitat de requeriment previ, davant la jurisdicció contenciosa administrativa, i es pot sol·licitar amb aquesta finalitat la suspensió de l'acte o de l'acord impugnat en raó d'afectar l'interès general de la comunitat autònoma.  
DISPOSICIONS FINALS  
Primera   
El Conseller d'Obres Públiques, Urbanisme i Transports  
de la Generalitat Valenciana dictarà les disposicions necessàries per al desplegament i l?execució d'aquest decret.  
Segona  
Aquest decret entrarà en vigor el mateix dia de la seua publicació en el Diari Oficial de la Generalitat Valenciana.  
València, 13 d'abril de 1992.  
El President de la Generalitat Valenciana,   
JOAN LERMA I BLASCO  
El Conseller d'Obres Públiques, Urbanisme i Transports,   
EUGENIO BURRIEL DE ORUETA


Còpia Permalink ELI